जब दमित्री इवानोव्सकी के 1892 के लेख में बैक्टीरिया के अलावा दुसरे किसिम के रोगकारी के बारे में छपल जवना से तमाकू के पौधा परभावित होखे आ एकरे बाद मार्टिनस बेइजरिंक 1898 में टोबैको मोजैक वायरस के पहिचान कइलें तबसे ले के अबतक ले 5,000  से बेसी वायरस प्रजाति सभ के बिस्तृत बिबरन दिहल जा चुकल बाटे, जबकि पर्यावरण में कई लाख किसिम के वायरस मौजूद बाड़ें। वायरस पृथ्वी के लगभग हर किसिम के इकोसिस्टम में पावल जालें आ ई जीव जगत के सदस्य सभ में सभसे बेसी के संख्या वाला प्रकार हवे। वायरस के अध्ययन करे वाली शाखा के वाइरोलॉजी भा वायरोलॉजी कहल जाला जे माइकोबायोलॉजी (सूछ्मजीवबिज्ञान) के उपशाखा हवे।